CELEX: 32021R2096
Language: hr
Date: 2021-11-29 00:00:00
Title: Provedbena uredba Komisije (EU) 2021/2096 оd 29. studenoga 2021. o odobrenju endo-1,4-beta-ksilanaze dobivene od Trichoderma reesei CBS 143953 kao dodatka hrani za sve vrste peradi, svinje za tov, prasad i sve manje značajne vrste svinja (nositelj odobrenja: društvo Danisco (UK) Ltd, čiji je zastupnik u Uniji Genencor International B.V.) (Tekst značajan za EGP)

30.11.2021   
               
               
                  HR
               
               
                  Službeni list Europske unije
               
               
                  L 427/187
               
            
         PROVEDBENA UREDBA KOMISIJE (EU) 2021/2096
         оd 29. studenoga 2021.
         o odobrenju endo-1,4-beta-ksilanaze dobivene od Trichoderma reesei CBS 143953 kao dodatka hrani za sve vrste peradi, svinje za tov, prasad i sve manje značajne vrste svinja (nositelj odobrenja: društvo Danisco (UK) Ltd, čiji je zastupnik u Uniji Genencor International B.V.)
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje (1), a posebno njezin članak 9. stavak 2.,
         budući da:
         
                     (1)
                  
                  
                     Uredbom (EZ) br. 1831/2003 predviđeno je odobravanje dodataka hrani za životinje te osnove i postupci za izdavanje odobrenja.
                  
               
                     (2)
                  
                  
                     U skladu s člankom 7. Uredbe (EZ) br. 1831/2003 podnesen je zahtjev za odobrenje pripravka endo-1,4-beta-ksilanaze dobivene od Trichoderma reesei CBS 143953. Uz zahtjev su priloženi podaci i dokumenti propisani člankom 7. stavkom 3. Uredbe (EZ) br. 1831/2003.
                  
               
                     (3)
                  
                  
                     Zahtjev se odnosi na odobrenje pripravka endo-1,4-beta-ksilanaze (EC 3.2.1.8) dobivene od Trichoderma reesei CBS 143953 kao dodatka hrani za sve vrste peradi, svinje za tov, prasad i sve manje značajne vrste svinja i njegovo razvrstavanje u kategoriju dodataka „zootehnički dodaci” i funkcionalnu skupinu „tvari za poticanje probavljivost”.
                  
               
                     (4)
                  
                  
                     Europska agencija za sigurnost hrane („Agencija”) u svojem je mišljenju od 17. ožujka 2021. (2) zaključila da pripravak endo-1,4-beta-ksilanaze dobivene od Trichoderma reesei CBS 143953 kao dodatak hrani za sve vrste peradi, svinje za tov, prasad i sve manje značajne vrste svinja u predloženim uvjetima uporabe nema štetan učinak na zdravlje životinja, sigurnost potrošača i okoliš. Agencija je zaključila da bi trebalo smatrati da taj dodatak uzrokuje preosjetljivost dišnih organa te da može nadraživati oči. Stoga Komisija smatra da bi trebalo poduzeti odgovarajuće mjere zaštite kako bi se spriječili štetni učinci na zdravlje ljudi, a posebno korisnikâ tog dodatka. Agencija je zaključila da taj dodatak može biti učinkovit kao zootehnički dodatak hrani za krmače u razdoblju laktacije. Agencija smatra da ne postoji potreba za posebnim zahtjevima za praćenje nakon stavljanja na tržište. Isto tako, potvrdila je izvješće o metodi analize dodatka hrani za životinje koje je dostavio referentni laboratorij osnovan Uredbom (EZ) br. 1831/2003.
                  
               
                     (5)
                  
                  
                     Procjena pripravka endo-1,4-beta-ksilanaze dobivene od Trichoderma reesei CBS 143953 pokazala je da su ispunjeni uvjeti za odobrenje iz članka 5. Uredbe (EZ) br. 1831/2003. U skladu s tim trebalo bi odobriti uporabu tog pripravka kako je navedeno u Prilogu ovoj Uredbi.
                  
               
                     (6)
                  
                  
                     Mjere predviđene u ovoj Uredbi u skladu su s mišljenjem Stalnog odbora za bilje, životinje, hranu i hranu za životinje,
                  
               DONIJELA JE OVU UREDBU:
         
            Članak 1.
            Pripravak naveden u Prilogu, koji pripada kategoriji dodataka „zootehnički dodaci” i funkcionalnoj skupini „tvari za poticanje probavljivost”, odobrava se kao dodatak hrani za životinje pod uvjetima utvrđenima u Prilogu.
         
         
            Članak 2.
            Ova Uredba stupa na snagu dvadesetog dana od dana objave u Službenom listu Europske unije.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 29. studenoga 2021.
            
               
                  Za Komisiju
               
               
                  Predsjednica
               
               Ursula VON DER LEYEN
            
         
         
            (1)  SL L 268, 18.10.2003., str. 29.
         
         
            (2)  EFSA Journal 2021.;19(5):6539.
      
      
         
            PRILOG
            
                        Identifikacijski broj dodatka
                     
                     
                        Naziv nositelja odobrenja
                     
                     
                        Dodatak
                     
                     
                        Sastav, kemijska formula, opis, analitička metoda
                     
                     
                        Vrsta ili kategorija životinje
                     
                     
                        Najviša dob
                     
                     
                        Najmanja količina
                     
                     
                        Najveća dopuštena količina
                     
                     
                        Ostale odredbe
                     
                     
                        Datum isteka važenja odobrenja
                     
                  
                        Jedinice aktivnosti po kg potpune krmne smjese s udjelom vlage od 12 %
                     
                  
                        
                           Kategorija: zootehnički dodaci. Funkcionalna skupina: tvari za poticanje probavljivosti.
                        
                     
                  
                        4a11
                     
                     
                        Danisco (UK) Ltd, čiji je zastupnik u Uniji Genencor International B.V.
                     
                     
                        Endo-1,4-beta-ksilanaza (EC 3.2.1.8)
                     
                     
                        
                           
                              Sastav dodatka
                           
                        
                        Pripravak endo-1,4-beta-ksilanaze (EC 3.2.1.8) dobivene od Trichoderma reesei CBS 143953 s najmanjom aktivnošću od 40 000  U/g (1)
                        
                        
                           
                              Karakteristike aktivne tvari
                           
                        
                        Endo-1,4-beta-ksilanaza (EC 3.2.1.8) dobivena od Trichoderma reesei CBS 143953
                        
                           
                              Analitička metoda
                           
                            (2)
                        
                        Za kvantifikaciju aktivnosti endo-1,4-beta-ksilanaze:
                        kolorimetrijska metoda kojom se mjeri boja topiva u vodi koja se djelovanjem endo-1,4-beta-ksilanaze oslobađa iz supstratâ arabinoksilana iz pšenice unakrsno povezanih azurinom
                     
                     
                        Sve vrste peradi
                     
                     
                        –
                     
                     
                        625  U
                     
                     
                        –
                     
                     
                        
                                    1.
                                 
                                 
                                    U uputama za uporabu dodatka i premiksa potrebno je navesti uvjete skladištenja i stabilnost pri toplinskoj obradi.
                                 
                              
                                    2.
                                 
                                 
                                    Subjekti u poslovanju s hranom za životinje utvrđuju operativne postupke i organizacijske mjere za korisnike dodatka i premiksâ radi uklanjanja mogućih rizika koji proizlaze iz njihove uporabe. Ako se tim postupcima i mjerama rizici ne mogu ukloniti ili smanjiti na najmanju moguću mjeru, pri uporabi dodatka i premiksâ potrebno je nositi osobnu zaštitnu opremu, uključujući zaštitu za oči i dišne organe.
                                 
                              
                     
                        20.12.2031.
                     
                  
                        Svinje za tov Prasad (sisajuća i odbijena)
                        Sve manje značajne vrste svinja
                     
                     
                        2 000  U
                     
                  
               (1)  1 U je količina enzima koja oslobađa 0,48 mikromola reducirajućeg šećera (ekvivalent ksiloze) po minuti iz arabinoksilana pšenice pri pH 4,2 i 50 °C.
            
               (2)  Podaci o analitičkim metodama dostupni su na sljedećoj adresi referentnog laboratorija: https://ec.europa.eu/jrc/en/eurl/feed-additives/evaluation-reports